b'\n_START_ARTICLE_\nMcLaren M14\n_START_PARAGRAPH_\nMcLaren M14, v razli\xc4\x8dicah M14A in M14D, je McLarnov dirkalnik Formule 1, ki je bil v uporabi v sezonah 1970 in 1971, ko so z njim dirkali Bruce McLaren, Denny Hulme, Andrea de Adamich, Peter Gethin, Dan Gurney in Jackie Oliver. Z njim so dirka\xc4\x8di skupno nastopili na \xc5\xa1tirin\xc5\xa1tiridesetih dirkah Formule 1, od tega na devetih neprvenstvenih, na katerih so dosegli osem uvrstitev na stopni\xc4\x8dke, a nobene zmage. Od tega pet stopni\xc4\x8dk na prvenstvenih dirkah, Bruce McLaren je dosegel drugo mesto na dirki za Veliko nagrado \xc5\xa0panije, Hulme pa drugo mesto na dirki za Veliko nagrado Ju\xc5\xbene Afrike ter tretja mesta na dirkah za Veliko nagrado Velike Britanije, Veliko nagrado Nem\xc4\x8dije in Veliko nagrado Mehike, vse v sezoni 1970.'